stanford-oval/wikipedia huggingface dataset:
ניווט חופי
עזרים ומכשירי ניווט

קיימים עזרי ניווט מודרניים כמו ה GPS ומפות דיגיטליות. אך אין לוותר על הניווט החופי הקלסיי שקיים וזמין גם כאשר שרתי ה GPS עלולים לקרוס או ייפלו קורבן למלחמת סייבר.
מצפנים (כולל עקרון פעולה ועקרון איפוס), מד עומק, G.P.S, DGPS, מדי מהירות A.I.S, CHART P., VDR, Auto Pilot.
פרסומי ניווט

כל ספרי הגשר, מפות ועדכונן, ספרי חופיות, רדיו, מגדלורים, הודעות לימאים וכו'.
בכל אונייה חייבים להמצא ספרי חופאות ( Pilot books) המכסים בכללי את כל נתיבי השייט בעולם. ספרים אלה נותנים בעיקר מידע מפורט ומדויק על סכנות שייט, שרטונות, זרמים ורוחות ועוד באזור ההפלגה.
תכנון הפלגה

על פי הוראות הפלגה, תכנון, ביצוע ומעקב. הניווט החופי מאפשר
תכנון מראש של ההפלגה תוך התחשבות בסכנות שייט.

קורס אמיתי מעל הקרקע, מהירות ממוצעת כפי שבוצעה בפועל על הנתיב.
הפתעות

ככלל הים צופן הפתעות. ייתכנו זרמים שלא תמיד ידועים באזור ההפלגה.
סכנות לשייט שהתגלו כגון שרטון שנתגלה ולא מופיע במפה. יש לדווח עליהן למדינה נוגעת בדבר.
מקורות וקריאה נוספת

א. שינפלד, איך יקבע רב חובל את מקום אונייתו בלב ים, 'חיל הים' חוברת י' אפריל 1949, עמ' 36.
חיים פריימן, ניווט חופי, המרכז לחינוך טכנולוגי חולון, 1993.
Capt, Benjamin Dutton, Navigation and Nautical Astronomy United States Naval Institute, 1939, pgs 105-168.
Charles H. Brown, NICHOLLS'S CONCISE GUIDE TO THE NAVIGATION EXAMINATIONS FOR MATE, MASTER AND EXTRA MASTER, Publisher: Brown, Son & Ferguson; 8th edition, 1943, pgs 194-276.
Admiralty Manual of Navigation Volume I, B.R.45, Her Majesty's Stationary Office, 1955, pgs 69-108.
Nathanial Bowditch, The American Practical Navigator by Defense Mapping Agency Hydrographic/Topographic Center 1995 pgs 119-142.
ביאורים

↑  כמה מאות ואפילו אלפי שנים
↑  עד מרחק  של כ-15 מייל ימי מהחוף.
↑  תכויני מכ"ם אינם מדויקים מספיק המכ"ם שימושי לניווט לילה או בראות נמוכה. חיתוך 3 תכוינים ויותר חייב להיות זריז ביותר ולא בהכרח יתקבל חיתוך נקודתי .
↑  מהשפעת הזרם והרוח ייתכן הבדל בין מהירות האונייה במים לבין המהירות הממוצעת המתקבלת בנתיב.
הערות שוליים

↑  אלי שחף, פלורוס (pelorus) מכשיר עזר לניווט 'מערכות ים' ינואר 1965, עמ' 38.
↑  ספרו של חיים פריימן, 1993.
אתר לפי כיוון וטווח.
אתר בהרצת תכווינים.
מפת חופי בישראל. כוללת נתונים שאינם בנמצאים באמת. לצורכי אימון ניווט חופי בהפקת המרכז למיפוי ישראל, 2009.
תמונה זו מוצגת בוויקיפדיה בשימוש הוגן.
נשמח להחליפה בתמונה חופשית.
סואד פילקוביץ'

סואד פילקוביץ (בסלובנית: Suad Fileković; נולד ב-16 בספטמבר 1978) הוא כדורגלן עבר סלובני ששיחק בעמדת הבלם והמגן לסירוגין.
קריירה

פילקוביץ' התחיל את הקריירה שלו באולימפיה ליובליאנה. לקראת עונת 1999/2000, הצטרף למריבור, עימה השתתף בשלב הבתים של ליגת האלופות בעונתו הראשונה.
בינואר 2004, פילקוביץ' חתם בהיידוק ספליט מליגת העל הקרואטית. בספליט מיעט לשחק ובינואר 2005, חתם בארגוטליס מליגת העל היוונית.
בקיץ 2005 חתם במוסקרון, ובינואר 2006 חתם בקרילייה סובייטוב סמרה מליגת העל.
מאחר שגם בסמרה מיעט לשחק, בינואר 2008 חזר לקדנציה שנייה במריבור, בה שיחק שנתיים וחצי למעט חודש ספטמבר 2009, אז שיחק בבארנסלי.
בקיץ 2010 שוחרר ממריבור ולא שיחק כדורגל עד לסיום השנה. ב-18 בינואר 2011, פליקוביץ' חתם בהפועל אשקלון מליגת העל. בסיום העונה, אשקלון ירדה לליגה הלאומית ופילקוביץ' שוחרר.
בהמשך הקריירה שיחק בז'לזניצ'אר מריבור, גרוסקליין ומלצ'ניק.
לזכותו של פילקוביץ' 14 הופעות בנבחרת סלובניה. פילקוביץ' נכלל בסגל הנבחרת לקראת מונדיאל 2010.
הערות שוליים

↑  אסף מרגלית, ‏אחרי פילקוביץ': אשקלון פנתה להפועל בנוגע לקנדה, באתר ‏מאקו‏, 18 בינואר 2011
| נבחרת סלובניה – מונדיאל 2010 |
| --- | --- | --- |
|  1 ס. הנדנוביץ' •  2 ברצ'קו •  3 דז'יניץ' •  4 שולר •  5 צסאר •  6 איליץ' •  7 פצ'ניק •  8 קורן •  9 לובליאנקיץ' •  10 בירסה •   11 נובאקוביץ' •  12 י. הנדנוביץ' • 13 יוקיץ' •  14 דדיץ' • 15 קרהין • 16 שליגה • 17 קירם • 18 רדוסבלייביץ' • 19 פילקוביץ' • 20 קומאץ • 21 סטבנוביץ' • 22 מאבריץ' • 23 מטאבז' • מאמן: קק |  1 ס. הנדנוביץ' •  2 ברצ'קו •  3 דז'יניץ' •  4 שולר •  5 צסאר •  6 איליץ' •  7 פצ'ניק •  8 קורן •  9 לובליאנקיץ' •  10 בירסה •   11 נובאקוביץ' •  12 י. הנדנוביץ' • 13 יוקיץ' •  14 דדיץ' • 15 קרהין • 16 שליגה • 17 קירם • 18 רדוסבלייביץ' • 19 פילקוביץ' • 20 קומאץ • 21 סטבנוביץ' • 22 מאבריץ' • 23 מטאבז' • מאמן: קק | סלובניה |
ניקולאי קליוייב

| --- | --- |

 לידה:  10 באוקטובר 1884 (יוליאני) קושטוגה, Vytegorsky Uyezd, האימפריה הרוסית 
 פטירה:  אוקטובר 1937 (בגיל 52) טומסק, ברה"מ 
 מדינה:  האימפריה הרוסית, ברית המועצות 
 שפות היצירה:  רוסית 
 סוגה:  שירה 
 
ניקולאי קליוייב - מימין- יחד עם חברו וחניכו, סרגיי יסנין
ניקולאי אלקסייביץ' קליוייב (ברוסית: Никола́й Алексе́евич Клю́ев,‏; 22 באוקטובר 1884 - בין 22 - 25 באוקטובר 1937) היה משורר רוסי, נציג זרם "המשוררים - האיכרים החדשים" בשירה הרוסית במאה ה-20.
קורות חייו > ילדותו וצעירותו

ניקולאי קליוייב נולד בכפר קושטוגה בגוברניה (מחוז) אולונצק ברוסיה הצארית, לא רחוק מהעיירה ויטרגה, בקצה הדרום-מזרחי של האגם אונגה. כבן לאלקסיי טימופייביץ' קליוייב, שוטר אחראי על שמירת עסק ליינות.  חלק מאבותיו היו חסידי כת רסקולניקים, הקרויה גם נצרות אורתודוקסית לפי הפולחן הישן, אך הוא עצמו והוריו לא היו חברים מוצהרים בכת זאת, למרות מה שסיפר המשורר לעיתים קרובות.
ניקולאי  קליוייב למד בסמינרים בויטרגרה ובפטרוזבודסק.
קליוייב השתתף באירועים המהפכניים של השנים 1905-1907 ונעצר פעמים חוזרות בגלל תעמולה בקרב האיכרים ובגלל סרובו להתגייס לצבא ממניעי מצפון.
כפי שציין בכתביו בעלי צביון אוטוביוגרפי Гагарья судьбина (גורלו של צוללן
) 
מנעוריו הירבה לטייל ברחבי רוסיה. על טיוליו ומעשיו נהג קליוייב לספר פרטים מופלאים רבים פרי דמיונו הפורה.
למשל סיפר ששהה במנזרים באיי סולובקי בצפון הרחוק, או שחבר לכת הנוצרית הקרויה "היונים הלבנות של דוד המלך" וברח ממנה ברגע האחרון לפני שביצעו בו את טקס הסירוס הנהוג אצל חסידיה. קליוייב אהב לספר גם על היכרותו בקווקז עם עלי יפה-התואר, שהתאהב בו נואשות בלילת -אל -קדר, ב"ליל הגזירה" שנמשך אלפי חדשים, על פגישותיו עם גריגורי רספוטין ועם לב טולסטוי עו ישיבתו שלוש פעמים בבית סוהר.
תחילת הקריירה הספרותית

עוד בעת שהותו בווירגה התכתב עם המשורר אלכסנדר בלוק ובעקבות התכתבות זאת נסע לבסוף לפטרבורג והכיר את חוגי הספרות שם. שיריו הראשונים פורסמו בשנת 1904.  בסוף העשור הראשון של המאה ה-20 קליוייב לא נמשך לשירה המינורית של ה"משוררים לעם" במסורת של אי. ז. סוריקוב, אלא אימץ טכניקות סימבוליסטיות, יצר בהשראה דתית ותוך שימוש באוצר מילים מקומי. קובץ השירים הראשון שלו התפרסם בשנת 1911. מצא חן בעיני המשוררים המחדשים מאותה תקופה, לרבות אלכסנדר בלוק, ולרי בריוסוב וניקולאי גומליוב שמצד אחד השפיעו עליו, ומצד שני ראו בו "מבשר התרבות העממית".   
ניקולאי קליוייב קשר מערכת יחסים סוערים עם  המשורר הצעיר סרגיי יסנין אותו החשיב לתלמידו.  
הקשר ביניהם ידע עליות וירידות רבות, אבל בשנים 1916-1918 הם בילו זמן רב ביחד והופיעו בערבי שירה משותפים (כולל לפני הקיסרית אלכסנדרה פיודורובנה). בהמשך דרכיהם נפרדו ונפגשו פעמים חוזרות.
משורר-נביא

מוקדם בקריירה שלו, ראה קליויב את עצמו כמעין נביא. הצטרף לפרק זמן לקבוצה נוצרית בשם "גלגלתא" ובהשראתה כתב "שירי אחווה" bratskie pesni
בלוק עצמו התרשם מאוד מהיסודות הדתיים בזהותו וביצירתו של קליוייב ואמר לגביו לאשתו של המשורר גורודצקי: "ישו נמצא בינינו". Hristos sredi nas
בשנים  1917–1923 קליויב חי בויטרגה שם כתב שירים ליריים רבים. קיבל בהתחלה בברכה את המהפכה הבולשוויקית, שלח משיריו ללנין, ניסה לזהות באירועים משמעויות משיחיות והתקרב לקבוצת הספרותית "הסקיתים" בעלת זיקה לשמאל הסוציאליסטי רבולציוני. בבית ההוצאה של קבוצה זו בברלין הופיעו שלשה מקבצי השירים שלו. ועבר לגור תקופה לפטרוגרד שם חש יותר ויותר התנכרות כלפי  הקו הספרותי הרשמי. 
בסוף שנות ה-1920 עבר למוסקבה.
קליויב היה כותב פורה מאוד אבל עם התחזקות השלטון הסובייטי הפסיקו לפרסם את יצירותיו.
נקלע מהר למצוקה קשה למרות שבשנת 1924 פרסם  קובץ שירים על לנין. הבקורת הרשמית התחילה להציגו כאידאולוג של ה"קולאקים" (כלומר ,של האיכרים העשירים).
בשנת 1926 כתב עקב התאבדותו של יסנין את השיר "קינה על יסנין" שהועלם מהר.
רדיפתו על ידי השלטונות הסובייטים

המשורר משך מהר את שנאתו של הממסד הסובייטי. הוא נעצר לראשונה עוד בשנת 1920 כשבילה שלושה ימים  ב"חדר האדים"  של הבולשת OGPU בפטרוגרד ושוחרר. 

בשנת 1934 והוגלה לסיביר. היו לכך כמה סיבות.
אחת מהן הייתה ככל הנראה נטייתו ההומוסקסואלית.  
בשנת 1929 הכיר קליויב את האמן הצעיר אנטולי יאר-קרבצ'נקו אליו הקדיש  את שירי האהבה  והמכתבים  מאותה תקופה. קליויב הופיע  בשירתו כמעריץ גדול של היופי הגברי. 
לפי זכרונותיו של איוואן גרונסקי, עורך כתב העת "נובי מיר" ,כאשר קליויב שלח לעיתון  המנון אהבה המוקדש לגבר צעיר במקום לאשה, דרש העורך ממנו לכתוב שירים נורמליים, אך המשורר סרב. אז גרונסקי  התקשר לראש הבולשת, גנריך יגודה וביקש "הרחקתו" של קליויב ממוסקבה. דבר שבוצע באישורו האישי של סטלין.
פרטים  שסיפר בשיחות פרטיות הסופר מיכאיל בחטין, מצביעים גם הם על אהבת הגברים של קליויב כעל סיבה עיקרית לרדיפתו.
מצד שני, קליויב עצמו, במכתבים אל ידידיו סרגיי קליצ'קוב וויאצ'סלב שישקוב הציג כעילה עיקרית להגלייתו את הפואמה שלו Погорельщина שהובנה כפמלפט נגד הקולקטיביזיציה של החקלאות בברית המועצות וכהתנגדות למדיניות המפלגה הקומוניסטית ולשלטון הסובייטי. גם יצירות אחרות שלו, "שיר הגמאיון " Песня Гамаюна
ן" אילו השדים של הדבר, הצרעת והכולרה", ממחזור השירים הבלתי גמור "חורבן" Разруха
יכלו להיחשב עוינים לשלטון. באחד השירים הזכיר קליויב את חפירת התעלה הים הלבן - הים הבלטי שבו שועבדו בעבודת פרך אסירים פוליטיים רבים.
ב-2 בפברואר 1934 נעצר קליוייב כשהואשם רשמית ב"יצירה והפצה של ספרות אנטי מהפכנית" וב
5 במרץ נשלח לגלות סיביר, בקולפשבו, כפר שהיה בירת חבל נארימסק, שהוא כעת חלק מהאזור טומסק. בהתערבותו של גורקי הורשה לעבור אחר כך לגור בעיר טומסק. אחרי מעצרים חוזרים הוצא להורג על ידי הרשויות הקומוניסטיות בשנת 1937.
בגל נוסף של הטרור הסטליניסטי ב-5 ביוני 1937 המשורר נעצר שוב ובסוף חודש אוקטובר הוצא להורג בירי על ההר קשטאק סמוך לטומסק.
ניקולאי קליויב טוהר כחף מפשע על ידי השלטונות הסובייטים בתקופת הדה-סטליניזציה בשנת 1957, אבל רק בשנת 1977 הותרו שוב לפרסום בארצו יצירות פרי עטו.
ספריו > שפורסמו בימי חייו

Братские песни. (Песни голгофских христиан). М.: К новой земле, 1912. שירי אחווה - (שירי נוצרי גולגולתא ) : אל הארץ החדשה
Братские песни. (Книга вторая) / Вступ. ст. В. Свенцицкого. М.: Новая земля, 1912. XIV, .
Лесные были. М.: 1912.
(שירי אחווה -ספר שני) הארץ החדשה 1912. היו מכוסי יער.
Лесные были. (Стихотворения. Кн. 3-я). М.: 1913. . שירים - היו מכוסי יער.
Сосен перезвон. / מבוא מאת בריוסוב.: 1912. 79 с. 2-е изд. М.: 1913. 72 с.
Мирские думы. Пг.: 1916. .
Песнослов. Кн. 1-2. Пг.: 1919.
Медный кит. (Стихи). Пг.: 1919. .
Неувядаемый цвет: Песенник. Вытегра: 1920. 63 листа.
Избяные песни. Берлин: Скифы, 1920. .
Песнь солнценосца. Земля и железо. Берлин: Скифы, 1920. .
Львиный хлеб. М.: 1922. .
Мать Суббота. (Поэма). Пб: 1922. פאומה "אמא שבת"
Четвертый Рим. Пб.: Эпоха, 1922. רומא הרביעית
Ленин. Стихи. М.-Пг.: 1924  לנין.
Клюев Н. А., Медведев П. Н. Сергей Есенин. (Стихи о нём и очерк его творчества). Л.: Прибой, 1927. 85    (  «Плач о Сергее Есенине  כולל השיר "קינה ליסנין")
Изба и поле. Избранные стихотворения. Л.: Прибой, 1928. .
ספריו > שפורסמו אחרי מותו

Клюев Н. А. Стихотворения и поэмы. / Сост., подготовка текста и примечания Л. К. Швецовой. Вступ. ст. В. Г. Базанова. (Серия «Библиотека поэта». Малая серия. 3-е изд.) Л.: Советский писатель, 1977. 559 с. 15 000 экз.
Клюев Н. Сердце Единорога: Стихотворения и поэмы. / Предисл. Н. Н. Скатова, вступ. ст. А. И. Михайлова; сост., подготовка текста и примечания В. П. Гарнина. СПб.: Издательство РХГИ, 1999. 1072 с. ISBN 5-88812-079-0 (в примечаниях: Клюев 1999)
Клюев Н. А. Словесное древо. Проза. / Вступ. ст. А. И. Михайлова; сост., подготовка текста и примечания В. П. Гарнина. СПб.: Росток, 2003. 688 с. ISBN 5-94668-012-9 (в примечаниях: Клюев 2003)
Николай Клюев. Письма к Александру Блоку: 1907—1915. Публикация, вводная статья и комментарии — К. М. Азадовский. М.: Прогресс-Плеяда, 2003. 368 с.
הערות שוליים

↑  כאן צוללן = עוף ימי מסדרת הצוללנאים.
↑  R.Conquest  1998 Humanitas ע.364, על סמן ציטוט מזכרונותיו של איוואנוב-רזומניק Memoirs ע'237
| --- | --- |
בקרת זהויות :  NLI: 987007279949405171  PLWABN: 9810575475305606  BNE: XX885178  BnF: cb12554872c (data)  CiNii: DA02568289  GND: 118777424  ISNI: 0000 0001 1653 1226  LCCN: n82087753  LNB: 000069112  NKC: jn20000700913  NLA: 35710302  NLK: KAC200901415  NTA: 070615438  RERO: 02-A000098649  SELIBR: 213388  SNAC: w6rb7w9j  SUDOC: 034838457  Trove: 1052574  VIAF: 59880101   WorldCat (עם VIAF): 59880101
סוא מלך מצרים

סוֹא הוא שם המוזכר בספר מלכים ב' פרק י"ז כשם של מלך מצרי איתו ניסה הושע בן אלה לקשור קשר במטרה למרוד בשלמנאסר החמישי מלך אשור, לפני עליית האימפריה האשורית על שומרון והחרבתה של ממלכת ישראל בשנת 722 לפנה"ס.
זיהוי דמותו ההיסטורית

כיום לא ברורה זהותו של אותו "סוא" מכיוון שלא ידוע על שליט מצרי בשם זה. הדעות חלוקות בנוגע לזהותו ההיסטורית של סוא, חוקרים מסוימים (שמסתמכים על התיקון של הפסוק שמופיע ב"תנ"ך האנגלי החדש") מציעים כי השם סוא איננו שמו של אחד הפרעונים, ונראה שיש כאן שיבוש מסוים והכוונה היא לשמה של עיר מושבו של תפנחת מייסד השושלת ה-24 (סאו במצרית, Sa-a-a באשורית, סאיס ביוונית). באותה עת נחלקה מצרים לשתי מלכויות ומסתבר שהמורדים בישראל ביקשו סיוע מממלכת מצרים הצפונית, זו שבאזור הדלתא של הנילוס. לעומתם יש חוקרים שטוענים שהמרכז הניהולי של מצרים באותה התקופה היה בכלל בעיר טאניס ושהתיקון של "התנ"ך האנגלי החדש" לפסוק זה לא היה הכרחי, מכיוון שלטענתם הצעתו של האגיפטולוג קנת קיצ'ן (Kenneth Kitchen) לזהות את סוא המקראי עם אוסורקון הרביעי בן השושלת ה-22 הוא הנכון יותר.
פרשני המקרא הידועים משה דוד קאסוטו ואליה שמואל הרטום מציעים בפירושם לספר מלכים בהתייחסותם לסוא מלך מצרים כך: ”זיהוי של מלך זה מוטל בספק, ובין החוקרים החדשים יש סוברים, על יסוד מה שנמצא בכתובת אשורית, כי אין סוא שם פרטי, אלא הכוונה לשר מלך מצרים שישב במצרים התחתונה.
”
הערות שוליים

↑  ספר מלכים ב', פרק י"ז, פסוק ד'
↑  זיהוי דמותו של סוא מתוך הערך "הושע בן אלה" מוויקיפדיה האנגלית
↑  הערך על "אוסורקון השישי" מוויקיפדיה האנגלית הדן גם בנושא סוא
↑  "תורה נביאים כתובים: מלכים (פירושים, תמונות ומפות)" מפורש על ידי א.ש. הרטום, הוצאת ספרים "יבנה" (1981)
ספינת השוטים (פואמה)

ערך זה עוסק בפואמה סאטירית. אם התכוונתם לסרט קולנוע משנת 1965, ראו .
| --- | --- |

 מידע כללי
 מאת:  סבסטיאן ברנט 
 איורים:  Meister der Bergmannschen Offizin, Meister des Haintz Narr 
 שפת המקור:  גרמנית 
 סוגה:  שירה עלילתית, סאטירה 
 הוצאה
 תאריך הוצאה:  1494 
 
עמוד השער של "ספינת השוטים"
ספינת השוטים הוא שמה של פואמה סטירית מאת הסופר הגרמני סבסטיאן ברנט, שיצאה לאור בבזל בשנת 1494. היא תורגמה למרבית לשונות אירופה, והייתה אחת היצירות הפופולריות ביותר בתקופת הרנסאנס.
זוהי אלגוריה המתארת את חולשותיהם של בני האדם וכוללת 113 פרקים המלווים בחיתוכי עץ המיוחסים על ידי חלק מהחוקרים לאלברכט דירר. מסופר בה על ספינה העמוסה באלפי שוטים המסווגים ל-112 סוגים שונים, ואשר מפליגה דרך גן עדן של שוטים אל ארץ השוטים.
לקריאה נוספת

סקירה קצרה אודות היצירה
סברומורוסק

סברומורסק (ברוסית: Северомо́рск), שכונתה בעבר ואיינגה (Ваенга, עד 18 באפריל 1951), היא עיר סגורה במחוז מורמנסק, רוסיה. בסברומורסק שוכן הבסיס העיקרי של הצי הצפוני הרוסי. העיר ממוקמת לחוף ים ברנץ לאורך מפרץ קולה 25 קילומטרים (16 מיל) צפונית-מזרחית לעיר מורמנסק, המרכז האדמיניסטרטיבי של החבל, אליה העיר מחוברת באמצעות רכבת וכביש מהיר.
היסטוריה > יישוב מוקדם

היישוב הראשון באתר העיר המודרנית קם בין 1896 ל-1897. הוא נקרא ואיינגה (Ваенга) על שם הנהר הסמוך, ששמו מגיע משפת הסאמי "vayongg", שמשמעותו "איילה" או "איילים". בשנת 1917 התגוררו ביישוב רק 13 איש, שעסקו בציד, בדיג ובגידול בעלי חיים.
היסטוריה > הקמת בסיס הצי הצפוני

בשנת 1926, הוקם משרד רישום במורמנסק תוך בניית צריף, מעונות, מרחצאות וקווי טלפון שהונחו דרך העיירה. בשנת 1933 נבחר המפרץ לאחד הבסיסים לצי הצפוני שזה עתה נוצר. משנת 1934 ועד תחילת מלחמת העולם השנייה, נבנו ביישוב מבני עץ ולבנים, כמו גם מתקנים צבאיים ובמפרץ השכן הוקם שדה תעופה ימי. מאוגוסט 1941 הופסקה הבנייה. שדה התעופה שימש את הבריטים להגנה על השיירות הארקטיות לפני שהלוחמים שלהם הועברו לאחר מכן לחיל האוויר הסובייטי.
לאחר תום המלחמה התחדשה הבנייה. העיירה, בהתחשב בהסדר הקיים, נבחרה לאחד הבסיסים העיקריים של הצי הצפוני. ב-1 בספטמבר 1947, המטה הועבר לכאן. בשנת 1947 נפתח בית הספר התיכון הראשון בעיר. אוכלוסיית העיר הייתה אז 3,884. בשנת 1948 החלה לפעול מועצה עירונית בעלת סמכויות כגוף מחוקק מקומי.
היסטוריה > סברומורסק

ב-18 באפריל 1951, ואיינגה קיבלה מעמד של עיר ושמה הוחלף לסברומורסק, כהלחם רוסי למילים "סבר" (север), כלומר "צפונה" ו"מורה" (море), כלומר "ים". עד שנות השישים כבר היו בה מאפייה משלה, מפעל נקניקים ומפעל לייצור בקבוקי שתייה קלה ובריכת שחייה.
ב-26 בנובמבר 1996, על פי צו נשיא רוסיה, הוסבה העיר, בשל בסיס הצי הגדול, לעיר סגורה.
גאוגרפיה ואקלים

סברומורסק ממוקמת על חצי האי קולה בחוג הארקטי, באזור קפאת-עד, בחוף המזרחי הסלעי של מפרץ קולה בים ברנץ.
בסוורומורסק אקלים ימי קר, עם חורפים קלים יחסית וקיצים קרירים. הטמפרטורה הממוצעת בינואר היא 8- מעלות צלזיוס ו-12 מעלות צלזיוס ביולי. המשקעים הממוצעים מגיעים בערך ל-800 מ"מ לשנה.
נוף עירוני > נקודות ציון

האנדרטה לגיבורי סברומורסק, מגיני החוג הארקטי. ידוע יותר בכינויו "אנדרטה לאליושה", הוא נחשב לסמל העיר. זו דמות של מלח עם רובה אוטומטי בידיו. גובהו 15 מטר ועומד על כן בגובה 10 מטרים בצורת צוללת. הוא נוצר על ידי הפסלים גאורגי ויורי נרודה, והאדריכלים ו. דושקין וא. ששקוב. הותקן בכיכר הימית בעיר ב-10 ביוני 1973.
אנדרטת גיבורי התותחנים 221-A מסוללת הצי הצפוני האדום. אחד המונומנטים המפורסמים ביותר בעיר, זהו כלי נשק באורך 130 מ"מ על כן בטון. הוא נוצר על ידי האדריכלים א. ששקוב, ט. ששקובה, א. ויסמן וא. פנטלימונוב. הותקן על צפון הגבעה בכיכר הימית ב-6 בנובמבר 1961.
האנדרטה לטייסי התעופה של סברומורסק, "מטוס IL-4". נוצר על ידי האדריכלים ג. יבדוקימובה וס. בכורין, והמהנדס א. סטרשני. הותקן בכיכר האומץ בעיר ב-26 ביולי 1981.
האנדרטה לאזרחי סברומורסק שלא חזרו מהמלחמה. אנדרטה בצורת רכב משוריין MT-LB, מוקדשת לחיילים שנהרגו במבצעים באפגניסטן ובצפון הקווקז. הותקן בכיכר האומץ ב-19 ביולי 2013, בסמוך ל"מטוס IL-4".
האנדרטה ל"סירת טורפדו TKA-12". במלחמה הפטריוטית הגדולה פיקד על סירה זו גיבור ברית המועצות אלכסנדר שבאלין. נוצרה על ידי האדריכלים ו. אלכסייב וו. גופאק והמהנדס א. סטרשני. הותקנה בכיכר האומץ ב-31 ביולי 1983.
פסל חזה לגיבור ברית המועצות בוריס ספונוב. נוצר על ידי הפסל א. קיטשצ'וק והאדריכל א. ששקוב. הותקן בכיכר ספונוב בשנת 1967.
פסל חזה לגיבור הפדרציה הרוסית טימור אפקידזה. נוצר על ידי האמנים המקומיים ש. אברינה ופ. אברין והמהנדס הראשי של הפרויקט, א. ריטס. הותקן בכיכר ספונובו ביולי 2003.
המוזיאון לסברומורסק ותולדות הצי. נפתח על ידי עיריית סברומורסק באוקטובר 1996 ברחוב ספונוב.
מוזיאון "צוללת K-21". סניף של מוזיאון הצי של הצי הצפוני. נפתח ביולי 1983 בכיכר האומץ.
| --- | --- |
 
האנדרטה לגיבורי סברומורסק  : אנדרטת גיבורי התותחנים  
| --- | --- |
 
האנדרטה ל"סירת טורפדו TKA-12"  : מוזיאון "צוללת K-21"
פוליטיקה וממשל

מועצת הנבחרים היא הגוף המחוקק של העיר. ראש עיריית סברומורסק הוא המשרה הרמה בעיר והוא מנהל את העיר באמצעות העירייה.
כלכלה

מרבית התעשייה של סברומורסק קשורה למזון, ובמיוחד למפעל החלב סברמורסק ולמפעל הבקבוק. ישנן גם חברות בנייה ומספנות ותשתית מפותחת של שירותי דיור ושירותים קהילתיים וצרכניים, כמו גם מסחר.
צבא

העיר משמשת את הצי הצפוני הרוסי. לסברומורסק יש את המבדוק הגדול ביותר בחצי האי קולה.
ב-13 במאי 1984, בפאתי סברומורסק, התרחשה שרפה גדולה של מאגר טילים ימיים שהביא לפיצוצים גדולים רבים ב-17 במאי. בתקרית נהרגו 200–300 בני אדם ונהרס לפחות שליש ממאגר טילי הקרקע-אוויר של הצי הצפוני.
אישים ידועים

אלכסנדר מויסיינקו, שחמטאי, רב אמן, יליד העיר משנת 1980.
בוריס ספונוב, אלוף הפלות במלחמת העולם השנייה, שירת בבסיס הסמוך מ-1940 עד מותו בשנת 1942.
ילנה ואיינגה (שם אמיתי: ילנה ולדימירובנה חרוליובה), זמרת, מלחינה ושחקנית, ילידת העיר משנת 1977.
לסיה ירוסלבסקאיה, זמרת פופ, נולדה בסוורומורסק בשנת 1981.
הערות שוליים

↑  "The history of the city of Severomorsk". severomorsk.murman.ru. נבדק ב-12 באפריל 2016. {{cite web}}:  (עזרה)
↑  Hill, Alexander (2007). "Russian and Soviet Naval Power and the Arctic from the XVI Century to the Beginning of the Great Patriotic War". The Journal of Slavic Military Studies. 20 (3): 359–392. doi:10.1080/13518040701532958.
↑  "Severomorsk Landmarks".
↑  "The opening of the MT-LB monument".
↑  http://www.citysever.ru/img/all/9_Voloshin_New.pdf
| --- | --- |
בקרת זהויות :  NLI: 987007491954505171  LCCN: no2003081107  MusicBrainz: aae06ed2-0c37-4522-b5cd-b8be28b03f10  VIAF: 127014389   WorldCat (עם VIAF): 127014389 
רחוב טיפוסי בעיר, 2016.
סמל העיר (1966)
מפת בסיסי הצי הצפוני
סו פולס סקייפורס

סו פולס סקייפורס (באנגלית: Sioux Falls Skyforce) היא קבוצת כדורסל מהעיר סו פולס, דקוטה הדרומית המשחקת בליגת הפיתוח של ה-NBA. הקבוצה הוקמה בשנת 1989 כחלק מליגת ה-CBA, בה שיחקה עד שנת 2006. הקבוצה זכתה פעמיים באליפות הליגה (1996, 2005) ופעמיים נוספות הגיעה לגמר, אך לא זכתה (1998, 1999). בשנת 2006 עברה הקבוצה לשחק במסגרת ליגת הפיתוח בשיתוף עם דטרויט פיסטונס ומינסוטה טימברוולבס בשנת 2016 זכתה באליפות.
עונת הבכורה בליגה הסתיימה במאזן 20-30 והגעה לסיבוב השני של הפלייאוף בו הפסידה לדקוטה ויזארדס. מאז הצליחה הקבוצה להגיע לפלייאוף עוד 4 פעמים, אך לא הצליחה להגיע לסדרת הגמר.
ביוני 2013 הודיעה קבוצת מיאמי היט על חתימת חוזה לחסות בלעדית עם הסקייפורס, בעקבות כך התווספו לסמל המועדון הצבע האדום והצהוב.
עונה אחר עונה

| עונה | ליגה | אזור | מיקום | ניצחונות | הפסדים | % הצלחה | פלייאוף |
| --- | --- | --- | --- | --- | --- | --- | --- |
סו פולס סקייפורס
| 1989/90 | CBA |  | 3 | 20 | 36 | .357 |  |
| 1990/91 | CBA |  | 3 | 26 | 30 | .464 |  |
| 1991/92 | CBA |  | 4 | 24 | 32 | .429 |  |
| 1992/93 | CBA |  | 3 | 26 | 30 | .464 |  |
| 1993/94 | CBA |  | 3 | 24 | 32 | .429 |  |
| 1994/95 | CBA |  | 2 | 34 | 22 | .607 | הפסד בסיבוב הראשון (אומהה) 2-1 |
| 1995/96 | CBA |  | 1 | 32 | 24 | .571 | ניצחון בסיבוב הראשון (אוקלהומה סיטי) 3-1  זכייה באליפות האזורית (פלורידה) 3-2  זכייה באליפות הליגה (פורט ויין) 3-2 |
| 1996/97 | CBA |  | 1 | 47 | 9 | .839 | הפסד בסיבוב הראשון (אומהה) 3-2 |
| 1997/98 | CBA |  | 2 | 31 | 25 | .554 | ניצחון בחצי הגמר (יקימה) 3-2  זכייה באליפות האזורית (פורט ווין) 3-0  הפסד בסדרת הגמר (קווד סיטי) 4-3 |
| 1998/99 | CBA |  | 1 | 32 | 24 | .571 | ניצחון בסיבוב הראשון (איידהו) 3-2  זכייה באליפות האזורית (קווד סיטי) 3-2  הפסד בסדרת הגמר (קונטיקט) 4-1 |
| 1999/00 | CBA |  | 3 | 30 | 26 | .536 | ניצחון בסיבוב הראשון (קונטיקט) 109-90  ניצחון בחצי הגמר (לה-קרוס) 99-90 |
| 2000/01* | CBA |  | 5 | 8 | 15 | .348 |  |
| 2000/01 | IBL | מערב | 3 | 16 | 14 | .533 | הפסד בסיבוב הראשון (רוקפורד) 111-91 |
| 2001/02 | CBA |  | 2 | 33 | 23 | .589 | הפסד בחצי הגמר (רוקפורד) 3-1 |
| 2002/03 | CBA |  | 4 | 17 | 31 | .354 |  |
| 2003/04 | CBA |  | 5 | 23 | 25 | .479 |  |
| 2004/05 | CBA | מערב | 2 | 31 | 17 | .646 | ניצחון בחצי הגמר (דקוטה) 3-2  זכייה באליפות הליגה (רוקפורד) 3-1 |
| 2005/06 | CBA | מערב | 2 | 30 | 18 | .625 | הפסד בסיבוב הראשון (2-0) |
| 2006/07 | ליגת הפיתוח | מזרח | 2 | 30 | 20 | .600 | ניצחון בחצי הגמר האזורי (פורט וורת') 128-105  הפסד בגמר האזורי (דקוטה) 115-113 |
| 2007/08 | ליגת הפיתוח | הבית מרכזי | 2 | 28 | 22 | .560 | ניצחון בסיבוב הראשון (דקוטה) 101-89  הפסד בחצי הגמר (אוסטין) 99-93 |
| 2008/09 | ליגת הפיתוח | הבית המרכזי | 4 | 25 | 25 | .500 |  |
| 2009/10 | ליגת הפיתוח | מזרח | 2 | 32 | 18 | .640 | הפסד בסיבוב הראשון (טלסה) 2-1 |
| 2010/11 | ליגת הפיתוח | מזרח | 7 | 10 | 40 | .200 |  |
| 2011/12 | ליגת הפיתוח | מזרח | 7 | 15 | 35 | .292 |  |
| 2012/13 | ליגת הפיתוח | הבית המרכזי | 4 | 25 | 25 | .500 |  |
| 2013/14 | ליגת הפיתוח | הבית המרכזי | 2 | 31 | 19 | .620 | ניצחון בסיבוב הראשון (קאנטון) 2-1  הפסד בחצי הגמר (פורט ויין) 2-0 |
| 2014/15 | ליגת הפיתוח | הבית המרכזי | 1 | 29 | 21 | .580 | הפסד בסיבוב הראשון (קאנטון) 2-1 |
| 2015/16 | ליגת הפיתוח | הבית המרכזי | 1 | 40 | 10 | .800 | ניצחון בסיבוב הראשון (וסצ'סטר ניקס) 2-0   ניצחון בסיבוב השני (קאנטון) 2-0  זכייה באליפות הליגה (לוס אנג'לס די-פנדרס) 2-1 |
| 2016/17 | ליגת הפיתוח | הבית הדרום-מערבי | 3 | 29 | 21 | .580 |  |
| 2017/18 | ליגת הפיתוח | הבית המערב-תיכוני | 2 | 25 | 25 | .500 |  |
| סה"כ עונה סדירה | סה"כ עונה סדירה | סה"כ עונה סדירה | סה"כ עונה סדירה | 803 | 687 | .539 |  |
| סה"כ פלייאוף | סה"כ פלייאוף | סה"כ פלייאוף | סה"כ פלייאוף | 48 | 43 | .527 |  |
הערות שוליים

↑  Miami HEAT Enter Into Single Affiliation Partnership With NBA Development League, NBA,com, 16 June 2013
| 0 | 1 | 2 | 3 | 4 | 5 |
| --- | --- | --- | --- | --- | --- |
קבוצות ליגת הפיתוח של ה-NBA
| האזור המזרחי | האזור המזרחי | האזור המזרחי | האזור המערבי | האזור המערבי | האזור המערבי |
| אוסיאולה מג'יק | דלאוור בלו קואוטס | מוטור סיטי קרוז | אוסטין ספרס | ממפיס האסל | סן דייגו קליפרס |
| אינדיאנה מאד אנטס | וינדי סיטי בולס | מיין סלטיקס | אוקלהומה סיטי בלו | סאות' ביי לייקרס | סנטה קרוז ווריורס |
| ברמינגהאם סקוואדרון | ויסקונסין הרד | קולג' פארק סקייהוקס | איווה וולבס | סו פולס סקייפורס | קפיטנס דה סיודד דה מקסיקו |
| גרינסבורו סווארם | וסטצ'סטר ניקס | קליבלנד צ'ארג' | ואלי סאנס | סולט לייק סיטי סטארס | ריו גראנדה ואלי וייפרס |
| גרנד ראפידס גולד | לונג איילנד נטס | קפיטל סיטי גו-גו | טקסס לג'נדס | סטוקטון קינגס | ריפ סיטי רמיקס |
| גרנד ראפידס גולד | לונג איילנד נטס | ראפטורס 905 | טקסס לג'נדס | סטוקטון קינגס | ריפ סיטי רמיקס |